Document ID: 32010D0760

SKLEP KOMISIJE
z dne 6. decembra 2010
o dajatve prostem uvozu blaga, namenjenem za brezplačno razdeljevanje ali uporabo žrtvam poplav, ki so se zgodile spomladi 2010 na Madžarskem
(notificirano pod dokumentarno številko C(2010) 8482)
(Besedilo v madžarskem jeziku je edino verodostojno)
(2010/760/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1186/2009 z dne 16. novembra 2009 o sistemu oprostitev carin v Skupnosti (1) in zlasti člena 76 Uredbe,
ob upoštevanju prošnje Vlade Madžarske z dne 2. junija 2010 za dajatev prost uvoz blaga, namenjenega za brezplačno uporabo žrtvam poplav, ki so se zgodile spomladi 2010 na Madžarskem,
ob upoštevanju naslednjega:
(1)
Poplava je elementarna nesreča v smislu naslova XVII C Uredbe (ES) št. 1186/2009; zato je utemeljeno dovoliti dajatve prost uvoz blaga, ki izpolnjuje zahteve iz členov 74 do 80 zgoraj navedene Uredbe (ES) št. 1186/2009.
(2)
Da bo Komisija ustrezno obveščena o uporabi blaga, odobrenega za dajatve prost uvoz, ji mora Vlada Madžarske sporočiti, katere ukrepe je sprejela za preprečitev uporabe navedenega brez dajatev uvoženega blaga za druge namene od določenih.
(3)
Komisija mora biti obveščena tudi o obsegu in naravi opravljenega uvoza.
(4)
V skladu s členom 76 Uredbe (ES) št. 1186/2009 je bil opravljen posvet z drugimi državami članicami -
SPREJELA NASLEDNJI SKLEP:
Člen 1
1. Blago, ki so ga državni organi ali organizacije, ki so jih odobrili pristojni madžarski organi, uvozili za sprostitev v prosti promet in ki ga bodo brezplačno razdelili žrtvam poplav, ki so se spomladi 2010 zgodile na Madžarskem, ali ga dali v brezplačno uporabo tem žrtvam, pri čemer blago ostane lastnina zadevnih organizacij, se uvozi prosto uvoznih dajatev v smislu člena 2(1)(a) Uredbe (ES) št. 1186/2009.
2. Tudi blago, ki ga za sprostitev v prosti promet uvozijo agencije za pomoč, da bi zadovoljile svoje potrebe med opravljanjem dejavnosti, se uvozi dajatev prosto.
Člen 2
Vlada Madžarske Komisiji najpozneje 31. januarja 2011 sporoči seznam odobrenih organizacij iz člena 1(1).
Člen 3
Vlada Madžarske Komisiji najpozneje 31. januarja 2011 sporoči vse informacije o naravi in količinah različnega blaga, razdeljenega po širokih kategorijah izdelkov, uvoženega dajatev prosto na podlagi člena 1.
Člen 4
Vlada Madžarske Komisijo najpozneje 31. januarja 2011 seznani z ukrepi, ki jih sprejema za zagotovitev upoštevanja členov 78, 79 in 80 Uredbe (ES) št. 1186/2009.
Člen 5
Člen 1 tega sklepa se uporablja za uvoz med 1. majem 2010 in najpozneje 31. decembrom 2010.
Člen 6
Ta sklep je naslovljen na Madžarsko.
V Bruslju, 6. decembra 2010

Labels: 11
5
20
3
18
15